CELEX: 62005TA0185
Language: lt
Date: 2008-11-20 00:00:00
Title: Byla T-185/05 2008 m. lapkričio 20 d. Pirmosios instancijos teismo sprendimas byloje Italija prieš Komisiją (Kalbų vartojimą reglamentuojančios taisyklės — Taikymo tvarka įdarbinimo į Europos Sąjungos viešąją tarnybą srityje — EB 230 straipsniu pagrįstas ieškinys dėl panaikinimo — Valstybės narės pareikštas ieškinys dėl Komisijos sprendimo paskelbti apie laisvas vyresniųjų pareigūnų darbo vietas vokiečių, prancūzų ir anglų kalbomis ir dėl Komisijos pranešimo šiomis trimis kalbomis apie laisvą OLAF generalinio direktoriaus postą — Priimtinumas — Ieškinio pareiškimo terminas — Aktai, dėl kurių galima pareikšti ieškinį — Motyvavimas — EB 12, 230 ir 290 straipsniai — Reglamentas Nr. 1 — Tarnybos nuostatų 1d ir 27 straipsniai — Nediskriminavimo principas)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/20
            
         2008 m. lapkričio 20 d. Pirmosios instancijos teismo sprendimas byloje Italija prieš Komisiją
   
   (Byla T-185/05) (1)
   
   (Kalbų vartojimą reglamentuojančios taisyklės - Taikymo tvarka įdarbinimo į Europos Sąjungos viešąją tarnybą srityje - EB 230 straipsniu pagrįstas ieškinys dėl panaikinimo - Valstybės narės pareikštas ieškinys dėl Komisijos sprendimo paskelbti apie laisvas vyresniųjų pareigūnų darbo vietas vokiečių, prancūzų ir anglų kalbomis ir dėl Komisijos pranešimo šiomis trimis kalbomis apie laisvą OLAF generalinio direktoriaus postą - Priimtinumas - Ieškinio pareiškimo terminas - Aktai, dėl kurių galima pareikšti ieškinį - Motyvavimas - EB 12, 230 ir 290 straipsniai - Reglamentas Nr. 1 - Tarnybos nuostatų 1d ir 27 straipsniai - Nediskriminavimo principas)
   (2009/C 6/40)
   Proceso kalba: italų
   Šalys
   
      Ieškovė: Italijos Respublika, atstovaujama avvocati dello Stato I. Braguglia ir M. Fiorilli
   
      Atsakovė: Europos Bendrijų Komisija, atstovaujama L. Cimaglia ir P. Aalto
   
      Ieškovės pusėje į bylą įstojusios šalys: Ispanijos Karalystė, atstovaujama abogado del Estado F. Díez Moreno, ir Latvijos Respublika, atstovaujama iš pradžių E. Balode-Buraka, vėliau — L. Ostrovska
   Dalykas
   Prašymas panaikinti, pirma, 2004 m. lapkričio 10 d. Komisijos posėdyje Nr. 1678 priimtą sprendimą, pagal kurį pranešimai apie laisvas vyresniųjų pareigūnų darbo vietas, į kurias gali pretenduoti institucijose nedirbantys kandidatai, Europos Sąjungos oficialiajame leidinyje bus skelbiami vokiečių, anglų ir prancūzų kalbomis laikotarpiu, kuris iš principo turėtų baigtis 2007 m. sausio 1 d., ir, antra, pranešimą apie laisvas Europos kovos su sukčiavimu tarnybos (OLAF) generalinio direktoriaus pareigas (lygis A* 15/A* 16) KOM/2005/335, kurį Komisija paskelbė 2005 m. vasario 9 d. (OL C 34 A, p. 3)
   Rezoliucinė dalis
   
               1.
            
            
               Panaikinti 2004 m. lapkričio 10 d. Komisijos posėdyje Nr. 1678 priimtą sprendimą, pagal kurį pranešimai apie laisvas vyresniųjų pareigūnų darbo vietas, į kurias gali pretenduoti institucijose nedirbantys kandidatai, Europos Sąjungos oficialiajame leidinyje bus skelbiami vokiečių, anglų ir prancūzų kalbomis laikotarpiu iki 2007 m. sausio 1 dienos.
            
         
               2.
            
            
               Panaikinti pranešimą apie laisvas Europos kovos su sukčiavimu tarnybos (OLAF) generalinio direktoriaus pareigas KOM/2005/335, kurį Komisija paskelbė 2005 m. vasario 9 d. (OL C 34 A, p. 3).
            
         
               3.
            
            
               Kiekviena šalis padengia savo bylinėjimosi išlaidas.
            
         
      (1)  OL C 155, 2005 6 25.